Miss World 1960

Ang Miss World 1960 ay ang ikasampung edisyon ng Miss World pageant, na ginanap sa Lyceum Ballroom sa Londres, Reyno Unido noong 8 Nobyembre 1960.

Pagkatapos ng kompetisyon, kinoronahan ng racing driver at miyembro ng komite sa pagpili na si Stirling Moss si Norma Cappagli ng Arhentina bilang Miss World 1960. Ito ang kauna-unahang tagumpay ng Arhentina sa kasaysayan ng kompetisyon. Nagtapos bilang first runner-up si Gila Golan ng Israel, habang nagtapos bilang second runner-up si Denise Muir ng Timog Aprika.

Mga kandidata mula sa tatlumpu't-siyam na bansa at teritoryo ang lumahok sa kompetisyong ito. Pinangunahan ni Bob Russell ang kompetisyon, samantalang si Peter West ang nagbigay ng komentaryo sa buong kompetisyon.

 Kasaysayan 

 Pagpili ng mga kalahok 
Ang mga kalahok mula sa tatlumpu't-siyam na mga bansa at teritoryo ay napili upang lumahok sa kompetisyon. Tatlong kandidata ang nailuklok upang kumatawan sa kanilang bansa/teritoryo matapos maging runner-up sa kanilang pambansang kompetisyon, o napili sa isang casting process.

 Mga pagpalit 
Iniluklok ang first runner-up ng Miss United States 1960 na si Judith Ann Achter upang kumatawan sa kanyang matapos mapatalsik sa titulo ang orihinal na nagwagi na si Annette Driggers, 14 na araw matapos itong makoronahan. Iniluklok ang third runner-up ng Miss Holland 1960 na si Carina Verbeek upang kumatawan sa kanyang bansa dahil nasa ibang bansa si Miss Holland 1960 Ans Schoon noong dumating ang mga registration form. Iniluklok si Diane Medina ng Pransiya matapos umurong sa kompetisyon si Yolanda Biecosai dahil sa hindi isiniwalat na dahilan.

 Mga unang pagsali, pagbalik, at pag-urong 
Lumahok sa unang pagkakataon ang bansang Bulibya, Burma, Ekwador, Espanya, Kenya, Libano, Madagaskar, Nikaragwa, Tanganyika, Tahiti, at Tsipre, at bumalik ang mga bansang Australya na huling sumali noong 1957 at Turkiya na huling sumali noong 1958. 

Hindi sumali ang mga bansang Austrya, Gana, Hamayka, Hawaii, Hibraltar, Honduras, Hong Kong, Paragway, Peru, Porto Riko, at Portugal sa edisyong ito. Hindi sumali si Luise Kammermair ng Austrya matapos piliin nitong hindi sumali sa kompetisyon matapos maging runner-up sa Miss Europe. Hindi sumali si Comfort Kwamena ng Gana matapos nitong piliing ganapin sa Agosto 1960 ang kanyang paglipad patungong Londres imbis na sa Nobyembre. Hindi sumali sina Judith Willoughby ng Hamayka, Lena Woo ng Hong Kong, Mercedes Ruggia ng Paragway, Maricruz Gómez ng Peru, at Maria Josebate Silva Santos ng Portugal dahil sa mga hindi isiniwalat na dahilan. Hindi sumali ang Hawaii matapos nito maging isang ganap na estado ng Estados Unidos noong Agosto. Hindi sumali ang mga teritoryong Hibraltar at Porto Riko matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok.

Dapat sanang kakalahok ang first runner-up ng Miss Venezuela 1960 na si Miriam Estévez Acevedo sa kompetisyon. Gayunpaman, siya ay natuklasan ng isang film producer upang pumunta sa Londres pero upang gumawa ng pelikula, imbis na lumahok sa Miss World. Matapos umurong sa kompetisyon si Estévez, siya ay agad na pinalitan ng third runner-up ng Miss Venezuela 1960 na si Aura Josefina Rodríguez, subalit hindi ito lumipad patungong Londres dahil sa hindi isiniwalat na dahilan. Hindi sumali sina Lorraine Nawa Jones ng Bagong Silandiya, Elaine Maurath ng Suwisa, at Marinka Polhammer ng Tsile dahil rin sa mga hindi isiniwalat na dahilan. Dapat rin sanang kakalahok si Marilyne Escobar ng Moroko, ngunit hindi ito nagpatuloy sa kompetisyon dahil sa hindi isiniwalat na dahilan.

 Mga resulta 

 Mga pagkakalagay 
Pagkakalagay Kandidata Miss World 1960  Arhentina – Norma Cappagli 1st runner-up  Israel – Gila Golan 2nd runner-up  Timog Aprika – Denise Muir 3rd runner-up  Alemanya – Ingrun Helgard Möckel 4th runner-up  Estados Unidos – Judith Ann AchterTop 10  Brasil – Maria Edilene Torreão
  Irlanda – Irene Ruth Kane
  Italya – Layla Rigazzi
  Reyno Unido – Hilda Fairclough
  Timog Korea – Lee Young-hee Top 18  Indiya – Iona Pinto
  Kanada – Danica d'Hondt
  – Jasmine Batty
  Noruwega – Grethe Solhoy
  Pransiya – Diane Medina
  Suwesya – Barbara Gunilla Olsson
  Timog Rhodesia – Jenny Lee Scott
  – Mary Mavropoulos

 Kompetisyon 

 Pormat ng kompetisyon 
Ilang pagbabago ang inimplementa sa edisyong ito. Ang bilang ng mga semi-finalist sa edisyong ito ay itinaas sa labinwalo mula sa labing-isa ng nakaraang edisyon. Ang labinwalong semi-finalist ay napili sa pamamagitan ng paunang kompetisyon na ginanap sa araw ng pinal na kompetisyon na binubuo ng swimsuit at evening gown competition. Kumalahok sa swimsuit competition ang labinwalong mga semifinalist, at kalaunan ay napili ang sampung mga semi-finalist. Nakipanayam ang sampung semi-finalist kay Bob Russell at pumarada sa harapan ng mga hurado, at kalaunan ay napili ang limang pinalista na sumabak sa final interview.

 Komite sa pagpili 

 Rajah Gunasekera – Diplomatikong galing Ceylon
 Oliver Messel – Ingles na pintor
 Lady F. Asafu-Adjaye – Asawa ng Embahador ng Gana sa Reyno Unido
 Major Stafford W. Somerfield – Mamamahayag na Ingles
 Fredericka Ann "Bobo" Sigrist – Asawa ng Ingles na film producer na si Kevin McClory
 Stirling Moss – Formula One racing driver na Ingles
 Bernard Delfont – Negosyanteng Ingles na pinanganak sa Rusya

 Mga kandidata 
Tatlumpu't-siyam na kandidata ang lumahok para sa titulo.
Bansa/TeritoryoKandidataEdadBayan AlemanyaIngrun Helgard Möckel18Düsseldorf ArhentinaNorma Cappagli21Buenos Aires AustralyaMargaret Nott19Victoria Harbour BelhikaHuberte Bax19Bruselas BrasilMaria Edilene Torreão18São José do Egito BulibyaDalia Monasteros20La Paz BurmaMa Sen Aye24Yangon DinamarkaLise Bodin19Copenhague EkwadorToty Rodríguez23Guayaquil EspanyaConcepción Molinera23Barcelona Estados UnidosJudith Ann Achter18St. Louis GresyaKalliopi GeralexiAtenas HaponEiko Murai24Niigata HordanEriny Emile Sebella22Aman IndiyaIona Pinto24Bombay IrlandaIrene Ruth Kane18Londonderry IsraelGila Golan20Tel-Abib ItalyaLayla Rigazzi18Milan KanadaDanica d'Hondt21VancouverJasmine Batty21Nairobi LíbanoGiséle Naser21Beirut LuksemburgoLiliane Mueller18Lungsod ng Luksemburgo LupangyeloKristín Þorvaldsdóttir18Reikiavik MadagaskarRajaobelina Bedovoahangy24Antananarivo NikaragwaCarmen Isabel Recalde18Leon NoruwegaGrethe Solhoy20Oslo OlandaCarina Verbeek19Ang Haya PinlandiyaMargaretha Schauman18Helsinki PransiyaDiane Medina19Paris Reyno UnidoHilda Fairclough23Heysham SuwesyaBarbara Gunilla Olsson20Umea TahitiTeura Bouwens27Teahupo'o TanganyikaCarmen Lesley Woodcock18Dar es Salaam Timog AprikaDenise Muir19Johannesburg Timog KoreaLee Young-hee20Pusan Timog RhodesiaJenny Lee Scott18KwekweMary Mavropoulos20Limassol TurkiyaNebahat Çehre17Samsun UrugwayBeatriz Benítez20Montevideo

 Mga tala 

 Mga sanggunian 

 Panlabas na kawing 

 Opisyal na website

Kategorya:Miss World
Kategorya:1960